OR-BCP ขึ้นราคา “เบนซิน” 50 สต.-ดีเซลพรีเมี่ยม 2 บ. พรุ่งนี้!
OR-BCP ขึ้นราคา “เบนซิน-แก๊สโซฮอล์” ลิตรละ 50 สต. ส่วนดีเซลพรีเมี่ยม ลิตรละ 2 บ. มีผลวันตั้งแต่วันพรุ่งนี้ เวลา 05.00 น. เป็นต้นไป
OR-BCP ขึ้นราคา “เบนซิน-แก๊สโซฮอล์” ลิตรละ 50 สต. ส่วนดีเซลพรีเมียม ลิตรละ 2 บ. มีผลวันตั้งแต่วันพรุ่งนี้ เวลา 05.00 น. เป็นต้นไป
23 พ.ค. 2565

บริษัท ปตท. น้ำมันและการค้าปลีก จำกัด (มหาชน) หรือ OR และบริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกกลุ่มเบนซินและแก๊สโซฮอล์ทุกชนิด 0.50 บาท/ลิตร และดีเซลพรีเมี่ยมปรับขึ้น 2.00 บาท/ลิตร ส่วนกลุ่มดีเซลตัวอื่นคงเดิม มีผลวันตั้งแต่วันพรุ่งนี้ (24 พ.ค.) เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ น้ำมันเบนซิน ออกเทน 95 ของ PTT Station ราคาลิตรละ 50.86 บาท, แก๊สโซฮอล์ 95 ลิตรละ 43.45 บาท, แก๊สโซฮอล์ 91 ลิตรละ 43.18 บาท, E20 ลิตรละ 42.34 บาท และ E85 ลิตรละ 36.34 บาท ส่วนน้ำมันดีเซล B7, B10 และ B20 ราคาคงเดิม ลิตรละ 31.94 บาท ดีเซลพรีเมี่ยม B7ลิตรละ 42.36 บาท
